Camiño_dos_Faros
7ª etapa: Muxía-Nemiña
Comezamos esta 7ª etapa deixando atrás a praia do Coido camiñando pola rúa Dr. Toba, aproveitando as beirarrúas da marxe esquerda que tamén son parte do Camiño de Santiago, pasamos o lado do campo de fútbol da Arliña e a cala da Arliña ata chegar a altura da praia de Lourido a que chegaremos tras cruzar a estrada e baixar por un pequeno sendeiro tras pasar a praia seguimos bordeando a costa, deixando preto de nos e a nosa esquerda o Parador Costa da Morte de recente construción (2020), ata chegar o coído da Agra desde onde comezaremos o ascenso o monte Cachelmo, unha das subidas máis duras do Camiño dos Faros (o comezo da subida deixamos a furna da Buserana a nosa dereita, famosa pola lenda e polas coplas que lle compuxo o escritor muxián Gonzalo López Abente ), desde a cima do monte comezamos a baixada polo medio do bosque ata chegar a unha estrada, co asfalto case todo levantado, preto da praia de Arnela. (praia de difícil acceso), onde colleremos a esquerda ascendendo ata chegar a estrada recentemente asfaltada (DP-5201), pola que camiñaremos uns 7 ou 8 m a dereita para coller tamén a dereita un pequeno sendeiro, entre piñeiros, que nos leva ata a pista que colleremos tamén a dereita e que nos carrexara ata o cabo de Punta Buitra. Unha vez en Punta Buitra comezamos o descenso que nos leva polos acantilados de Cuño ata o coído de Cuño. Unha vez pasado o coído de Cuño temos que coller a esquerda, bordeando o rego de Cuño, pola súa marxe dereita, adentrándonos no bosque do Cuño entre unha bóveda de amieiros para un pouco máis adiante coller a dereita entre piñeiros e así comezar a subida ata a cima do monte Pedrouzo (269 m). Esta subida que nos leva ata o cumio do monte é duns 2 km e ten, agás un pequeno tramo no medio da subida, un 13% de pendente continua. Unha vez no cumio empeza o tramo de baixada que nos levara ata a ribeira de Viseu onde empeza o descenso máis pronunciado do Camiño dos Faros con unha inclinación do 25% o longo de 600 m ata chegar a praia de Moreira. A praia de Moreira é unha pequena cala formada por area e cantos rodados que da fin a este tramo sen dúbida ningunha o máis duro do Camiño dos Faros. Tras pasar a praia de Moreira, despois de cruzar o rego de Moreira, collemos un camiño en lixeiro ascenso para continuar esta etapa que é practicamente chan deixando atras a nosa esquerda as aldeas de Touriñán e Campos ata chegar a estrada asfaltada que colleremos a dereita e deixaremos tras unha pequena recta para coller outra vez unha senda que nos leva bordeando toda a punta do cabo Touriñán, deixando atrás a nosa dereita os acantilados da punta Gaivoteira e pouco máis adiante chegamos o faro desde onde seguiremos bordeando a península por un sendeiro estreito ata chegar a altura da illa do Castelo (ou Herbosa), e a que se pode acceder algún día contado durante o ano, que é o punto máis occidental do Camiño dos Faros e da España peninsular, e seguimos a senda ata chegar o coído de Touriñán desde aquí pasamos polo miradoiro de Touriñán e os poucos chegaremos a un pequeno tramo de estrada asfaltada que nos leva ata o lugar de Talón xa na parroquia de Nemiña seguimos a senda polo interior ata chegar a praia de Nemiña fin desta etapa.